



csík.jpg

XXV. évfolyam 1. szám – 2024. április 2.

**A Móra Ferenc Közművelődési Egyesület**

2023. évi munkájáról

**Kállainé Vereb Mária elnök beszámolója**

**Január 12*.***

Részt vettünk és koszorúztunk a **doni áttörés 80. évfordulója** alkalmából szervezett **megemlékezés**en.

**Január 20.**

A magyar kultúra napja alkalmából **Himnusz-mondó verseny**t szerveztünk a 7-8. osztályos tanulók részére.

**Január 27.**

**Tisztújító közgyűlést tartottunk a Hattyúházban.**  
Elnök: Kállainé Vereb Mária, elnökhelyettes: Tóth Istvánné, ügyvezető elnök: Fekete Beatrix, jegyző: Mrázné Rádi Mária, gazdasági felelős: Balázs Józsefné, az ellenőrző bizottság elnöke: Nemes Istvánné, választmányi titkár: Seres Antalné.

**Február 7.**

**Felolvasó délután**t tartottunka Hattyúházban **Móra Ferenc műveiből** civil szervezetek részvételével.

**Február 8.**

**Négyórás felolvasó délelőtt volt** Móra Ferenc műveiből az általános iskolások részvételével.

**Koszorúztunk** a Daru utcai Móra-szobornál**. A Móra téri Móra-szobornál beszédet mondott dr. Tarjányi József** tiszteletbeli tagunk.

**Március 1.**

Elkészítettük a 2022. évi statisztikánkat.

A könyvtárral közösen – a Petőfi-emlékévben **– Petőfi rajzpályázatot hirdetettünk** felső tagozatos tanulóknak.

**Március 2.**

Egy ember tragédiája. **A Madách dédunoka, Kuchinka Vilmos sorsa.** Mayer László egyesületünk tagjának előadásában közreműködött Mészáros Márta.

**Március 6.**

Elhelyeztük koszorúnkat **Holló László** mellszobránál a Petőfi téren.

**Március 14.**

A könyvtárral közösen **Petőfi szavalóversenyt szerveztünk** városunk középiskolásai számára.

**Március 14**.

Koszorúztunk **Boczonádi Szabó József** honvédzászlós síremlékénél a Felsőtemetőben.

**Március 15.**

Részt vettünk a városi ünnepségen és elhelyeztük az emlékezés virágait a **Petőfi-szobornál.**

**Március 17.**

A Felsőtemetőben **Héjjas Istvánra,** egyesületünk örökös elnökhelyettesére, halálának 15**.** évfordulója alkalmából emlékezett Kertész Jánosné tiszteletbeli tagunk.

**Március 28.**

**Pálfy Gusztáv szobrászművész**re emlékeztünk az önkormányzattal és a Platán Iskolával. Tagjaink közül Kállainé Vereb Mária, Mészáros Márta és Rosta Ferenc méltatta a művészt.

**Március 31.**

**Megtartottuk évi rendes közgyűlésünket.**

**Április** **13.**

**Petőfi felolvasónap**ot tartottunk a könyvtárral közösen.

**Április 18.**

**Sétát tettünk az Ótemplom kertjében** Petőfi-kutatóink tiszteletére, akiknek munkásságát tagjaink méltatták.

**Április 27.**

**Solti Károly dalénekesre emlékeztünk** születésének 113. évfordulóján. Beszédet mondott Kállainé Vereb Mária.

**Május 6**.

A **Tavaszi virágünnep**en egyesületünk is kitelepült. A szervezést Fekete Beatrix vállalta.

Meghirdettük a XIII. Virágos Félegyházáért felhívást.

**Május 11.**

A városalapítókra emlékezve **Bánkiné dr. Molnár Erzsébet előadás**a hangzott el *Az újratelepült Félegyháza első három évtizedé*ről címmel.

**Május 26.**

Kapus Béláné örökös tiszteletbeli elnökünk baráti beszélgetésre hívta a tagságot.

**Május 27.**

A Petőfi-emlékfutam programján egyesületünk is jelen volt, ahol játékos, rajzos programot kínáltunk a gyermekeknek.

**Június 7**.

Részt vettünk a Tóth Gyuláné tiszteletbeli tagunk kezdeményezésére megvalósult **emléktábla-avatáson,** mely a gyermek Petőfinek és Fazekas Alajosnak állít emléket.

**Június 9.**

Elkészült **Szalay Gyula múzeumigazgató** sírjának felújítása a Felsőtemetőben.

**Június 14.**

Sétát szerveztünk **Istók János szobrászművész születésének 150. évfordulója** alkalmából. A sétát Kállainé Vereb Mária vezette, Istók Jánosról Szűts Tamás, dr. Holló Lajosról Fekete Beatrix beszélt.

**Június 26.**

A Petőfi Bajtársi Egyesülettel **közös rendezvényt szerveztünk Boczonádi Szabó József halálának** **130. évfordulóján**. Beszédet mondott Juhász István tiszteletbeli tagunk.

**Július 19.**

A Móra-emléknap keretében az emlékházban Kapus Béláné szervezésében **Móra Ferenc-írásokat olvastak fel tagjaink,** majd az Alsótemetőben volt megemlékezés.

**Július 30.**

**Fehéregyházán** küldöttség vett részt a múzeumkerti Petőfi-ünnepségen, amelynek egyesületi tagjaink is résztvevői voltak.

**Július 31.**

Koszorúzás **Petőfi Sándor** halálának 174. évfordulóján.

**Augusztus 19-20. Félegyházi Napok**

Közreműködtünk a város gyermekprogramjában   
Szervező: Fekete Beatrix.

**Szeptember 9.**

A XXIV. Libafesztivál keretében részt vettünk a **Móra-udvar programjaiban.**

**Szeptember 16.**

**A XIII. Virágos Félegyházáért mozgalom díjátadó ünnepség**e a könyvtárban volt.

**Szeptember 21.**

A Platán Utcai Iskola emléktáblát avatott **Meizl Ferenc tiszteletére**, amelyet megkoszorúztunk.

**Szeptember 27.**

**Petőfi-fordítóinkat** tiszteltük meg egy sétával az **Ótemplom kertjében.** A sétát Tóth Gyuláné vezette.

**Október 3.**

Beadtuk pályázatunkat a Nemzeti Együttműködési Alaphoz.

**Október 5.**

Elnökünk **Fekete Jánosra** emlékezett halálának 15. évfordulóján a **felsőtemetői sírjánál**. **Az** **irodalmi szekció** estje a helytörténész Petőfihez kötődő írásaiból, a ***Múltidéző*** című könyv alapján hangzott el a könyvtárban. Összeállította és az est programját vezette dr. Luchmann Zsuzsanna.

**Október 7.**

A **Petőfi-rajzpályázat** eredményhirdetése. A pályaműveket Rácz Lászlóné tagunk értékelte.

**Október 14.**

Részt vettünk az **Őszi virágvásár** programjában a Petőfi téren.

**Október 26**.

**Dalmay Árpád** tagunk előadását hallgathattuk meg a kárpátaljai Petőfi-kultusz ápolásáról.

**Október 28.**

Félegyházára látogatott a **Kevi Móra István Egyesület** elnöke, Perpauer Attila vezetésével az ottani iskola 8 tanára és 12 diákja. Egyesületünk nevében Kapus Béláné és Kállainé Vereb Mária fogadta a küldöttséget.

**November 21.**

Látogatást tettünk Kecskeméten **Pálfy Gusztáv műtermében.**

**November 30.** Részt vettünk a Kiskun Múzeum állandó büntetéstörténeti kiállításának megnyitóján.

A könyvtár Petőfi-sorozatát **dr. Tarjányi József** tiszteletbeli tagunk előadása zárta, **Petőfi a színész** címmel.

**December eleje**

elkészültek a 2024. évi naptárak.

**December 20.**

Részt vettünk a *Petőfi Félegyházája – Félegyháza Petőfije* című állandó kiállítás megnyitóján a Petőfi Emlékházban. Közreműködött Fekete Beatrix és dr. Tarjányi József.

**December 31.**

Koszorúztunk a Petőfi Emlékháznál.

Művelődési bizottsági támogatásból és a 2022. évi szja 1%-ból elkészült a ***100 éves a Petőfi-szobor Kiskunfélegyházán***című kiadvány, **szerkesztette dr. Tarjányi József**. A közgyűlésen mutatjuk be és árusítjuk.

Az egyesület **irodalmi szekciójá**naklegfőbb feladata a ***Portrévázlatok Móra István és Móra Ferenc tanárairól*** című könyv megírása, kiadásra előkészítése volt.

**Munkacsoportok alakultak** és több alkalommal üléseztek, melyek a 2024-es Móra-emlékévet, a Fekete Pál-emlékversenyt és a Fekete János-emlékülést előkészítő, szervező feladatokat látták el.

**Kitelepüléseken vettünk részt:**

április 22-én Szolnokon,

június 25-én Kecskeméten,

július 15-én Szabadszálláson,

szeptember 2-án Kiskunmajsán képviseltük egyesületünket, városunkat.

**Kirándulás**

**Június 3.**

**Pozsonyba kirándultunk** Garai Istvánné és dr. Tarjányi József szervezésében.

**Június 7.**

Vonattal utaztunkSzegedre, a belvárosi temetőbe**,** ahol **dr. Fazekas István volt elnökünkre** emlékezett halálának 15. évfordulója alkalmából Kállainé Vereb Mária. Koszorúztunk Móra Ferenc sírjánál is.

**Október 21.**

**Kenderesre kirándultunk.** Megtekintettük a település helytörténeti emlékeit. A kiránduláson, amelyet Garai Istvánné vezetőségi tagunk szervezett, 45-en vettek részt.

**Akire büszkék vagyunk**

**Május 21.**

***Kiskunfélegyháza Közművelődéséért kitüntető díj***at vehetett át **Fekete Beatrix**, egyesületünk ügyvezető elnöke.

**A választmány 2023. évi munkájáról**

**Seres Antalné választmányi titkár beszámolója**

A választmány az egyesület belső képviseleti szerve, munkáját az Alapszabályzat 16. pontja alapján végzi. A közgyűlésnek tartozik beszámolási kötelezettséggel.

A 2023-as évben a választmány 11 fővel dolgozott. **Négy** alkalommal ülésezett, melyen áttekintette és értékelte az eltelt időszakban megvalósított egyesületi programokat, és megtervezte az elkövetkező időszak tennivalóit.

Fájdalmas búcsút vettünk két tagunktól, dr. Jakab Tiborné (június) és Mezei Istvánné (október), akik az elmúlt évben hunytak el.

Taglétszámunk: 2022. december 31-én 106 fő volt.

2023-ban belépő 10 fő volt. A választmányi üléseken egybehangzó szavazással vettük fel azokat, akik belépésüket kérték az egyesületbe: Buszlai István, Csákiné Patyi Franciska, Dávid Lászlóné, Hideg István, Hideg Istvánné, Hoffmanné Szabó Margit, Keresztesi Sándorné, Körmendyné dr. Kiss Katalin, Szana Györgyné, Zomboriné Kis Katalin.

**2023. december 31-én** **létszámunk** a következőképpen alakult: alapító tag 12 fő, tiszteletbeli tag 10 fő, rendes tag 90 fő, összesen **112 fő.**

**A tagsággal való kapcsolattartás** fontos eszköze a **Hírlevél**, melyet 2023-ban 3 alkalommal jelentettünk meg. Szinte minden szervezett eseményre – elsősorban e-mailen – meghívót küldtünk ki. Plakátokon, valamint a helyi médiában adtunk hírt a tervezett programjainkról. A kapcsolattartásban egyre inkább az e-mailen történő értesítést helyezzük előtérbe. A **www.morafke.hu megújult honlapunk és a facebook oldalunk is tájékoztatást nyújt az érdeklődőknek.** Rendezvényeinket számos alkalommal a városi önkormányzattal közösen szerveztük mg.

**A tagság javaslataival állítottuk össze 2024-es programtervünket.** Több **munkacsoport** alakult az elmúlt évben. 2023-ban is tevékenyen dolgozott az **irodalmi szekció** Kapus Béláné örökös tiszteletbeli elnökünk vezetésével. Tagjai: Fekete Beatrix, Kisné Juhász Ilona, dr. Luchmann Zsuzsanna, Mayer László, Seres Judit, Tóth Istvánné.

**Kirándulás**ainkon sok ismerettel gazdagodtunk, köszönjük Garai Istvánné választmányi tagunk szervezőmunkáját.

Köszönöm a Választmány nevében tagságunknak, támogatóinknak mindazt a segítséget, amivel hozzájárultak 2023-as terveink eredményes megvalósításához. Kérem a jövőben is szíves támogatásukat és aktív részvételüket.

**Az egyesület 2023. évi gazdálkodásáról**

**Balázs Józsefné gazdasági felelős beszámolója**

Nyitópénzkészlet 3.418.332.-

Bevétel 2.240.515.-

Kiadás 2.724.083.-

Záró pénzkészlet 2.934.764.-

**Bevételek:**

Tagdíjak 166.500.-

Kiadványokból 55.870.-

NAV 1% -ból 144.142.-

Támogatás 1.200.000.-

Kirándulás+Kamat 674.003.-

Összesen: 2.240.515.-

**Kiadások:**

Koszorúk, sírcsokrok 80.487.-

Irodaszer, posta, hirdetés 65.240.-

Nyomda és egyéb ktg. 1.286.411.-

Pályázati ktg 2.000.-

Hirdetés 20.000.-

Ügyviteli szolgáltatás 165.000.-

Pozsonyi kirándulás ktg 675.055.-

Síremlék felújítás 300.000.-

Egyéb összes ktg. 106.502.-

Bank ktg. 23.388.-

Összesen: 2.724.083.-

**Az Ellenőrző Bizottság 2023. évi üléseiről**

**Nemes Istvánné bizottsági elnök beszámolója**

Az Ellenőrző Bizottság az újonnan megválasztott tagokkal tartott ülést 2023. február 16-án. Ezen az ülésen a tisztújító közgyűlés szabályszerűségét ellenőriztük. Második alkalommal, melyre december 12-én került sor, a pénzügyi tevékenységhez kapcsolódóan a tagdíjak befizetését tekintettük át. Sem a közgyűlés lebonyolítása, dokumentálása, sem a tagdíjak beszedése és nyilvántartása esetében nem találtunk szabálytalanságot.

**A Móra Ferenc Közművelődési Egyesület 2024. évi tervei, illetve eddig megvalósult programjai az egyesületi tagság ajánlásaival**

Kiskunfélegyháza Város Önkormányzat képviselő-testülete 2023 decemberében – kezdeményezésünkre – Móra-

emlékévvé nyilvánította a 2024-es évet.

**Január 12.**

Részt vettünk és koszorúzunk a doni megemlékezésen.

**Február 6.**

Koszorúztunk a móravárosi Móra-szobornál.

Felolvasást tartottunk civil szervezetek részvételével a „Mórák és Félegyháza” címmel a könyvtárban.

**Február** **7.**

Felolvasást szerveztünk felső tagozatosok részvételével Móra Ferenc Úri kalap című művéből a Hattyúházban.

Koszorúzáson vettünk részt a Móra téri Móra-szobornál.

**Február 8.**

Koszorúzáson vettünk részt a Daru utcai Móra-szobornál.

Alsó tagozatosok Móra szavalóversenyét tartottuk az író gyermekverseiből a könyvtárban – Sétálni megy Panka című verseskötet és alsó tagozatos tankönyvek alapján.

Fekete János Múltidéző c. könyve alapján irodalmi estet tartottunk a szerző Mórához kötődő írásaiból a könyvtárban. Összeállította és az est programját vezette Kisné Juhász Ilona, közreműködtek az irodalmi szekció tagjai.

Illusztrációs pályázatot írtunk ki óvodások részére Móra Ferenc Zengő ÁBC-je, illetve alsó tagozatosok részére Móra-mesék alapján.

**Február** **15**.

Juhász István tiszteletbeli tagunk előadást tartott Móra Ferenc halálának 90. évfordulója tiszteletére.

**Február** **20**.

A városi könyvtár Félegyházáról indultak sorozatának vendége – a Móra-emlékév alkalmából – Kapus Béláné, egyesületünk örökös tiszteletbeli elnöke volt. Beszélgetőtárs: dr. Tarjányi József.

**Február végére**

az Alsótemetőben önkormányzati támogatásból megújult Szőke Antal sírja. Kapus Béláné önerőből felújíttatta Klór Jánosnak, Móra István alsós tanítójának sírját.

**Március 5.**

Kapus Béláné előadása felső tagozatosok részére Móra diákkoráról.

**Március 6.**

Koszorúztunk Holló László születésének évfordulóján Petőfi téri mellszobránál és a tiszadadai Holló László emlékházban.

**Március 15.**

Koszorúztunk a városi ünnepségen.

**Március 20.**

**Emléknapot** tartottunk **Kossuth Lajos** díszpolgárunk **halálának 130 éves évfordulójá**n a Blaha Lujza téren, illetve a városháza előtt. Szervező Fekete Beatrix.

**Március 21.**

Fekete Pál emlékverseny – Móra-vetélkedő felső tagozatosok részére a Móra Ferenc Művelődési Központban. Szervezők: Kállainé Vereb Mária, Kapus Béláné, Kisné Juhász Ilona, Kőháziné Kovács Mária.

Április 3.

100 éve született Fekete János, Kiskunfélegyháza díszpolgára, egyesületünk örökös tiszteletbeli elnöke. Emlékülése elmarad.

**Április 4**.

Lezsák Sándor tagunk *Szellemfalu és egyéb jelenések* című kötetének bemutatója a könyvtárban.

**Április 6.**

Autóbuszos kirándulás Kalocsára és Hajósra.

**Április** **9**.

100 éve született Tarjányi Ágoston, városunk díszpolgára, 1956 hőse. Emlékezés a könyvtár udvarában lévő emléktáblájánál.

**Április 12.**

**Évi rendes közgyűlés a Hattyúházban.**

**Április 27.**

A Tavaszi virágünnep keretében meghirdetjük a XIV. Virágos Félegyházáért felhívást.

**Május** **6-7-8-9.**

Részt veszünk a helytörténeti vetélkedő városbejáró fordulójának lebonyolításában.

**Május 9.**

*A Kiskun Napok története 1934-1996.*

Előadó: dr. Kőfalviné dr. Ónodi Márta főlevéltáros.

**Május** **18.**

Óvodások Móra rajzpályázatának eredményhirdetése.

**Május** **23.**

*Polgárosodás Félegyházán a millennium évtizedeiben.* Előadó: Bánkiné dr. Molnár Erzsébet tagunk.

**Május** **24-26.**

Részt veszünk a II. Kiskun Expo kiállításon.

**Május 25**.

**Mórák III. TALÁLKOZÓJA.** *Portrévázlatok Móra Ferenc és Móra István tanárairól c*ímű könyv bemutatója a Móra-családtagok számára.

**Június 11.**

Bai Mang kínai fordító domborművének avatása a városi önkormányzat által, dr. Tarjányi József kezdeményezésére.

**Július 20.**

Móra-zsúr. Születésnapi toborzó és egész napos családi program. Szervező: művelődési központ, múzeum, Móra Társaság, egyesületünk.

**Július 28.**

Részt veszünk az erdélyi Petőfi-ünnepségen.

**Július 31.**

Koszorúzunk a Petőfi-szobornál a költő halálának évfordulóján.

**Augusztus 16.**

A Móra-emlékévben a Holló Kör és egyesületünk közös rendezvénye *Móra virágai* címmel.

**Szeptember 14.**

Részt veszünk a XXV. Libafesztivál keretében – a Móra-udvar mesekert programjában.

**Október 5.**

Móra illusztrációs pályázat eredményhirdetése és kiállításmegnyitó alsó tagozatosok részére.

MÓRA ISTVÁN EMLÉKNAPOK - Móra István születésének 160. évfordulója

**Október 3.**

*Portrévázlatok Móra Ferenc és Móra István tanárairól* című könyv bemutatója.

**Október** **19**.

Őszi virágvásár.

**Október 22.**

Koszorúzás Tarjányi Ágoston 1956-os hős, városunk díszpolgára emléktáblájánál.

**Október 25.**

Megemlékezés és koszorúzás Móra István Deák Ferenc utcai emléktáblájánál, majd az Óbudai temetőben Móra István és Móra László sírjánál. Az óbudai múzeum megtekintése.

**Október 29.**

Séta az Felsőtemetőben Móra tanárai sírjánál.

**Október vége – november eleje**

Móra novellamondó verseny városunk és Szeged középiskolás tanulóinak részvételével.

**November 6.**

Séta az Alsótemetőben Móra tanárainak sírjánál.

**November 14.**

A Julesz család története. Az előadás anyagát készíti Mayer László egyesületi tag.

**December 2.**

200 éve született Boczonádi Szabó József altábornagy, koszorúzás Kossuth utcai mellszobránál.

**December** **31**.

Koszorúzás a Petőfi Sándor Emlékháznál.

**Kirándulási tervek**

Első félévben Kalocsa, nyár végén Burgenland, október végén Óbuda (temető és múzeum).

Költségtervezet a 2024. évi programokhoz

Várható bevételi források ezer Ft-ban:

Tagdíjak                               160E

NAV 1% 50E

Pályázat   2700E

Kiadvány értékesítés           50E

2023. évi meglévő            2.934E

ÖSSZESEN:                   5.894E

Várható kiadások:

Irodaszer, nyomtatvány         50E

Nyomdaköltség                   900E

Koszorú, virág                      100E

Ügyviteli szolg.                170E

Anyagjellegű kiadás 390E

Bank ktg.                           35E

Egyéb ktg. 100E

Tartalék                             4.149E

ÖSSZESEN:               5.894E

**FELHÍVÁS TAGJAINKHOZ!**

Kérjük, hogy t**agdíját** szíveskedjen **rendezni** a közgyűlésen, ill. **legkésőbb az első negyedévben.**

**Az 1500.- Ft-os összeget befizetheti az egyesület számlájára (11732071-21002571), vagy személyesen a könyvtárban.**

**Kérjük, támogassa adója 1 %-ával egyesületünket! Adószám: 19039248-1-03.**

**Kézirat gyanánt.  
Kiadja: a Móra Ferenc Közművelődési Egyesület Kiskunfélegyháza, Szent János tér 9.**

**Összeállította: Fekete Beatrix ügyvezető elnök**

**Lektorálta: Tóth Istvánné elnökhelyettes**

**Felelős kiadó: Kállainé Vereb Mária elnök**

**Készült 100** **példányban** **a NEAO-KP-1-2024/4-000379 sz. pályázat támogatásával a Patyi Papírbolt sokszorosítóján**